钦定古今图书集成/明伦汇编/氏族典/第024卷 > 冯世宁
## 钦定古今图书集成/明伦汇编/氏族典/第024卷 > 冯世宁

按《宋史冯世宁传》：“世宁，字静之，以入内黄门累迁昭
宣使、忠州团练使、入内押班。杨国公主寝疾，哲宗欲
夜出问讯，世宁执言不可。帝虽微忤，卒为之改容。再
迁景福殿使、明州观察使，至副都知。崇宁新官名，世
宁首知入内内侍省事，禁中夜火，使宿卫士扑灭之，
既定，令自他途出，盖不欲使知宫省曲折也。徽宗赏”
叹，进感德军留后。政和初，以内客省使、彰化军留后
致仕。世宁出入禁闱六十年，循谨无过。卒，年六十七，
赠开府仪同三司，谥曰恭节。